stanford-oval/wikipedia huggingface dataset:
รัฐบาลสหราชอาณาจักร
รัฐบาลในสมเด็จพระเจ้าแผ่นดินและพระเจ้าแผ่นดิน > อำนาจภายใน

พระราชอำนาจในการโปรดเกล้าฯ แต่งตั้ง (หรือโดยหลักการ รวมถึงการโปรดเกล้าฯ ให้พ้นจากตำแหน่ง) นายกรัฐมนตรี พระราชอำนาจนี้ พระเจ้าแผ่นดินใช้เป็นการส่วนตัว โดยธรรมเนียม (และความคาดหมาย) พระเจ้าแผ่นดินจะแต่งแต่งบุคคลที่มีความเป็นไปได้ในการคุมเสียงข้างมากในสภาสามัญชนมากที่สุดให้เป็นนายกรัฐมนตรี
พระราชอำนาจในการโปรดเกล้าฯ แต่งตั้งหรือให้พ้นจากตำแหน่งของรัฐมนตรี โดยคำแนะนำจากนายกรัฐมนตรี
พระราชอำนาจในการลงพระปรมาภิไธยและออกกฎหมายต่าง ๆ โดยการพระราชทานพระบรมราชานุญาตให้แก่ร่างพระราชบัญญัติที่รัฐสภาให้ความเห็นชอบ ซึ่งเป็นเงื่อนไขในการทำให้กฎหมายบังคับใช้ได้จริง พระราชอำนาจนี้ใช้โดยพระเจ้าแผ่นดิน ซึ่งทรงไว้ซึ่งอำนาจในการไม่พระราชทานพระบรมราชานุญาตเช่นกัน อย่างไรก็ดี ไม่มีพระเจ้าแผ่นดินพระองค์ไหนที่ไม่พระราชทานพระบรมราชานุญาตให้ร่างพระราชบัญญัติตั้งแต่รัชสมัยของสมเด็จพระราชินีนาถแอนน์ ใน ค.ศ. 1708
พระราชอำนาจในการแต่งตั้งทหารสัญญาบัตรในกองทัพ
พระราชอำนาจในการบังคับบัญชากองทัพ อำนาจนี้ใช้โดยสภากลาโหมในพระปรมาภิไธยในพระเจ้าแผ่นดิน
พระราชอำนาจในการโปรดเกล้าฯ แต่งตั้งสมาชิกสภาองคมนตรี
พระราชอำนาจในการออก ระงับ ยกเลิก เรียกคืน หรืออายัดหนังสือเดินทาง และมีพระราชอำนาจทั่วไปในการจัดให้หรือมิให้มีวิธีการที่พลเมืองสามารถขอออกหนังสือเดินทาง อำนาจนี้ใช้ในสหราชอาณาจักร แต่อาจไม่รวมถึงดินแดนโพ้นทะเล โดยรัฐมนตรีมหาดไทย
พระราชอำนาจในการพระราชทานอภัยโทษ
พระราชอำนาจในการพระราชทาน เรียกคืน และทำให้เป็นโมฆะซึ่งเครื่องราชอิสริยาภรณ์
พระราชอำนาจในการจัดตั้งนิติบุคคล รวมถึงสถานะการเป็นเมืองโดยได้รับการจัดตังในตนเอง โดยการพระราชทานตราตั้ง และแก้ไข ทดแทน หรือยกเลิกตราตั้งที่มีอยู่แล้ว
รัฐบาลในสมเด็จพระเจ้าแผ่นดินและพระเจ้าแผ่นดิน > อำนาจต่างประเทศ

พระราชอำนาจในการสัตยาบันในสนธิสัญญา
พระราชอำนาจในการประกาศสงครามหรือประกาศสันติภาพ
พระราชอำนาจในการส่ง หรือ ถอนกำลังทหารในเขตพ้นทะเล
พระราชอำนาจในรับรองสถานะทางการทูต
พระราชอำนาจในการให้อำนาจและรับรองตราตั้งราชทูต
ถึงแม้ว่าสหราชอาณาจักรจะไม่ได้มีการประมวลกฎหมายรัฐธรรมนูญไว้ แต่รัฐบาลได้เผยแพร่รายการพระราชอำนาจข้างต้นเพื่อความโปร่งใสในเดือน ตุลาคม ค.ศ. 2003 เพื่อสร้างความกระจ่าง เพราะพระราชอำนาจบางอย่างเป็นการใช้โดยรัฐบาลในพระปรมาภิไธยพระเจ้าแผ่นดิน อย่างไรก็ตาม ไม่เคยมีการรวบรวมอย่างสมบูรณ์ว่าพระราชอำนาจมีอะไรบ้าง เนื่องจากพระราชอำนาจหลายอย่างเริ่มมาจากขนบธรรมเนียมโบราณและช่วงที่มีการปกครองแบบสมบูรณาญาสิทธิราช หรือมีการปรับเปลี่ยนไปตามธรรมเนียมทางรัฐธรรมนูญในเวลาต่อมา
รัฐมนตรีและกระทรวง

ใน ค.ศ. 2019 มีรัฐมนตรีประมาณ 120 คน ซึ่งได้รับการสนับสนุนโดยข้าราชการ 560,000 คน และเจ้าหน้าที่รัฐอื่น ๆ ที่ปฏิบัติราชการในกระทรวง 25 แห่งและหน่วยงานบริหารที่อยู่ภายใต้กระทรวงเหล่านั้น และกระทรวงที่ไม่ได้บริหารโดยรัฐมนตรี 20 กระทรวง ที่มีความรับผิดชอบอื่น ๆ
โดยหลักการนั้น รัฐมนตรีไม่จำเป็นต้องเป็นสมาชิกของสภาใด ๆ ในรัฐสภา แต่โดยธรรมเนียมและการปฏิบัตินั้น รัฐมนตรีจะแต่งตั้งจากสมาชิกสภาขุนนางหรือสมาชิกสภาสามัญชน เพื่อให้รัฐมนตรีรับผิดชอบต่อรัฐสภาได้ บางเวลานายกรัฐมนตรีอาจแต่งตั้งบุคคลที่ไม่ได้เป็นสมาชิกของสภาใด ๆ แต่ในช่วงที้ผ่านมา รัฐมนตรีคนนอกจะได้รับการแต่งตั้งให้เป็นสมาชิกสภาขุนนาง
รัฐบาลในรัฐสภา

รัฐบาลต้องได้รับความไว้วางใจจากสภาสามัญชน ตามธรรมเนียมและเนื่องด้วยเหตุผลในทางปฏิบัติ รัฐบาลต้องอาศัยการสนับสนุนของสภาสามัญชนเพื่อให้ใช้จ่ายงบประมาณได้ (โดยการผ่านงบประมาณรายจ่ายแผ่นดิน) และการออกกฎหมายแม่บท โดยธรรมเนียมนั้น ถ้ารัฐบาลเสียความไว้วางใจ รัฐบาลต้องลาออก หรือต้องจัดให้มีการเลือกตั้งใหม่ นอกจากนี้ยังมีการสนับสนุนจากสภาขุนนาง ซึ่งถึงแม้ว่ามีประโยชน์ในการทำให้รัฐบาลสามารถออกกฎหมายได้เร็วขึ้น แต่การสนับสนุนนั้นไม่จำเป็นต่อการคงอยู่ของรัฐบาล เพราะรัฐบาลไม่จำเป็นต้องลาออกถึงแม้ว่าจะแพ้การลงมติในกฎหมายสำคัญ หรือเสียความไว้วางใจจากสภานั้น
สภาสามัญชนสามารถตรวจสอบการทำงานของนายกรัฐมนตรีผ่านกระทู้ถามสดนายกรัฐมนตรี (อังกฤษ: Prime Minister's Questions; PMQs) ซึ่งเปิดโอกาสให้สมาชิกรัฐสภาจากทุกพรรคการเมืองสามารถถามคำถามนายกรัฐมนตรีเกี่ยวกับเรื่องใดก็ได้ นอกเหนือจากนี้ยังมีการตั้งกระทู้ถามถึงกระทรวงซึ่งจะมีรัฐมนตรีมาตอบกระทู้ถามในเรื่องที่เกี่ยวข้องกับกระทรวงนั้น ๆ ทั้งนี้กระทู้ถามรัฐมนตรีต่างจากกระทู้ถามสดนายกรัฐมนตรี คือรัฐมนตรีในกระทรวงใด ๆ สามารถมาตอบกระทู้ถามในนามรัฐบาลได้ ขึ้นอยู่กับหัวข้อของกระทู้ถาม
ในระหว่างการอภิปรายร่างกฎหมายที่เสนอโดยรัฐบาล รัฐมนตรีซึ่งรับผิดชอบในขอบเขตของร่างกฎหมายดังกล่าวจะเป็นผู้นำการอภิปรายให้ฝ่ายรัฐบาล และตอบข้อสงสัยจากสมาชิกรัฐสภาหรือขุนนาง
คณะกรรมาธิการทั้งสภาสามัญชนและสภาขุนนางทำหน้าที่ถ่วงดุลรัฐบาลโดยการตรวจสอบการทำงานและตรวจสอบรายละเอียดของร่างกฎหมายที่รัฐบาลเสนออย่างละเอียด โดยรัฐมนตรีจะต้องมาให้ข้อมูลหรือตอบข้อซักถามของกรรมาธิการ
โดยธรรมเนียมและการบังคับของประมวลจริยธรรมรัฐมนตรีนั้น เมื่อรัฐสภาอยู่ในสมัยประชุม รัฐมนตรีต้องกล่าวถ้อยแถลงเกี่ยวกับการดำเนินการของรัฐบาลในเรื่องต่าง ๆ หรือปัญหาที่มีความสำคัญระดับชาติต่อรัฐสภา เพื่อให้สมาชิกรัฐสภาหรือขุนนางตั้งข้อซักถามต่อรัฐบาลเกี่ยวกับถ้อยแถลงได้ หากรัฐบาลเลือกที่จะกล่าวถ้อยแถลงนอกรัฐสภา รัฐบาลมักจะได้การวิพากษ์วิจารณ์ในทางลบจากสมาชิกรัฐสภาและประธานสภาสามัญชน
สถานที่

นายกรัฐมนตรีปฏิบัติราชการในเลขที่ 10 ถนนดาวนิง ซึ่งตั้งในเมืองเวสต์มินสเตอร์ ลอนดอน การประชุมคณะรัฐมนตรียังจัดขึ้นที่นี่ด้วย กระทรวงส่วนใหญ่มีที่ทำการย่านไวต์ฮอล์
ขีดจำกัดอำนาจรัฐบาล

อำนาจของรัฐบาลนั้นรวมถึงอำนาจบริหารโดยทั่วไป อำนาจทางบทกฎหมาย อำนาจที่กฎหมายบัญญัติว่าให้รัฐบาลมีได้ และอำนาจอื่น ๆ ที่เกี่ยวกับการแต่งตั้งและการอุปถัมภ์ แต่หน่วยงานและเจ้าหน้าที่รัฐบางประเภทที่มีอำนาจมาก เช่น ผู้พิพากษา ราชการส่วนท้องถิ่น คณะกรรมการการกุศล ได้รับสถานะทางกฎหมายที่ทำให้ถือได้ว่าอิสระจากการสั่งการและควบคุมของรัฐบาล และอำนาจรัฐบาลที่เกี่ยวข้องในส่วนนั้นจะถูกจำกัดให้ใช้ได้แค่อำนาจที่พระเจ้าแผ่นดินสงวนไว้ หรืออำนาจที่รัฐสภามอบให้ ทั้งนี้ ข้อจำกัดทั้งทางกฎหมายสารบัญญัติและกฎหมายวิธีพิจารณาความสามารถบังคับใช้กับรัฐบาลได้ผ่านการพิจารณาทบทวนโดยศาล
ทั้งนี้ ผู้พิพากษาศาลแขวงและนายกเทศมนตรียังสามารถถูกจับกุมและนำไปขึ้นศาลด้วยเหตุที่เกี่ยวข้องกับการทุจริตได้ และรัฐบาลมีอำนาจแต่งตั้งกรรมาธิการเพื่อตรวจสอบการทำงานของราชการส่วนท้องถิ่นได้ และออกคำสั่งเพื่อให้ปฏิบัติหากราชการส่วนท้องถิ่นหากไม่ปฏิบัติตามหน้าที่ทางกฎหมายของตนเอง
เปรียบเทียบกับประเทศสมาชิกสหภาพยุโรป ที่เจ้าหน้าที่ของสหภาพไม่ต้องรับโทษทางอาญาหากการกระทำอยู่ในกรอบของภาระมอบหมายของเจ้าหน้าที่คนนั้น และทูตต่างประเทศ (แต่ไม่รวมถึงพนักงานของทูต) กับสมาชิกสภายุโรปได้รับความคุ้มครองจากการดำเนินคดีอาญาแบบไร้เงื่อนไข เพราะเหตุนี้ หน่วยงานของสหภาพยุโรปและทูตจึงไม่ต้องจ่ายภาษี เพราะไม่สามารถฟ้องร้องฐานหลีกเลี่ยงการจ่ายภาษีได้ ตัวอย่างของเรื่องนี้คือเมื่อตอนที่สหราชอาณาจักรยังเป็นสมาชิกสหภาพยุโรป เอกอัครราชทูตสหรัฐอเมริกาประจำสหราชอาณาจักรอ้างว่าตนไม่ต้องชำระค่าธรรมเนียมเขตการจราจรหนาแน่น เพราะถือว่าเป็นภาษีและไม่ใช่ค่าธรรมเนียม (แม้ในชื่อจะระบุว่าเป็นค่าธรรมเนียมก็ตาม) จึงไม่มีหน้าที่ต้องชำระ ซึ่งสำนักบริหารมหานครลอนดอนได้โต้แย้งการอ้างของเอกอัครราชทูตในเรื่องนี้
ในลักษณะที่คล้ายกันนั้น พระเจ้าแผ่นดินยังได้รับความคุ้มครองจากการถูกฟ้องร้องคดีอาญาทั้งปวง และสามารถฟ้องร้องพระองค์ได้ต่อเมื่อรับพระบรมราชานุญาตเท่านั้น เรียกว่าความคุ้มกันองค์รัฏฐาธิปัตย์ ตามกฎหมายนั้น องค์รัฏฐาธิปัตย์ไม่ต้องชำระภาษีเงินได้ แต่สมเด็จพระราชินีนาถเอลิซาเบธที่ 2ทรงเลือกที่จะชำระภาษีเงินได้ตั้งแต่ ค.ศ. 1993 จนพระองค์เสด็จสวรรคตใน ค.ศ. 2022 รวมถึงเลือกที่ชำระภาษีท้องถิ่นด้วย ทั้งนี้ สถาบันพระเจ้าแผ่นดินได้รับเงินอุดหนุนจากรัฐบาลในปริมาณที่ค่อนข้างสูง ซึ่งเรียกว่าเงินปีส่วนพระเจ้าแผ่นดินและมรดกที่สมเด็จพระราชินีนาถเอลิซาเบธที่ 2 ได้รับจากสมเด็จพระราชินีเอลิซาเบธ พระราชชนนียังได้รับการยกเว้นภาษีมรดกอีกด้วย
นอกเหนือจากอำนาจทางกฎหมาย รัฐบาลในสมเด็จฯยังมีอิทธิพลอย่างมากเหนือส่วนราชการท้องถิ่น รวมไปถึงหน่วยงานที่สังกัดราชการท้องถิ่นด้วยผ่านการจัดสรรงบประมาณและมอบเงินอุดหนุน เนื่องจากมีผลผูกพันกับหน้าที่หลายอย่างของราชการท้องถิ่น เช่น สวัสดิการภาษีท้องถิ่น หรือสวัสดิการบ้านที่อยู่อาศัย ที่รัฐบาลกลางต้องจัดสรรงบประมาณให้เกือบทั้งหมดหรือทั้งหมด
ทั้งรัฐบาลกลางและส่วนราชการท้องถิ่นไม่สามารถฟ้องร้องผู้ใดในข้อหาหมิ่นประมาทได้ แต่นักการเมืองสามารถฟ้องร้องประชาชนเป็นการส่วนตัวได้โดยไม่ใช้ทรัพยากรทางราชการ แต่ในความเป็นจริงแล้วมีการฟ้องร้องแบบนี้น้อยมาก ทั้งนี้การกล่าวถ้อยแถลงเท็จเกี่ยวกับผู้ลงสมัครเลือกตั้งระหว่างช่วงหาเสียงเลือกตั้งด้วยเจตนาให้ผู้ลงสมัครเลือกตั้งรายนั้นได้รับคะแนนเสียงน้อยลงเป็นความผิดอาญา (การแสดงความเห็นถือว่าไม่เข้าเงื่อนไข เช่นเดียวกับการพิจารณาความผิดหมิ่นประมาท)
แหล่งข้อมูลอื่น

Official website of 10 Downing Street
Directgov เก็บถาวร 2007-01-23 ที่ เวย์แบ็กแมชชีน , the UK government public services website, produced by the Central Office of Information
DirectGov - Guide To Government
Her Majesty's Government เก็บถาวร 2004-01-05 ที่ UK Government Web Archive, a directory compiled by the House of Commons Information Office
ที่ทำการกระทรวงการต่างประเทศในลอนดอน
ทางเข้าหลักของ เลขที่ 10 ถนนดาวนิง ซึ่งเป็นจวนและที่ทำการของขุนคลังเอก ในปัจจุบันตำแหน่งนี้ถือโดยนายกรัฐมนตรี
โจเซฟ ควินน์ (นักแสดง)

| โจเซฟ ควินน์ |
| --- | --- |
ควินน์ในปี ค.ศ. 2024
เกิด:  (1994-01-26) 26 มกราคม ค.ศ. 1994 (31 ปี) ลอนดอน, อังกฤษ
การศึกษา: สถาบันดนตรีและศิลปะการละครลอนดอน
อาชีพ: นักแสดง
ปีปฏิบัติงาน: 2011–ปัจจุบัน
โจเซฟ ควินน์ (เกิด 26 มกราคม ค.ศ. 1994) เป็นนักแสดงชาวอังกฤษ เขามีชื่อเสียงจากบทบาท เอ็ดดี มันสัน ในซีรีส์ของเน็ตฟลิกซ์ฤดูกาลที่สี่ของเรื่อง สเตรนเจอร์ ธิงส์ (ค.ศ. 2022) ก่อนหน้านั้น เขาเคยปรากฏตัวในซีรีส์ของบีบีซีวันเรื่อง Dickensian (ค.ศ. 2016), Howards End (ค.ศ. 2017), และ Les Misérables (ค.ศ. 2018) รวมถึงซีรีส์ของ Sky Atlantic เรื่อง Catherine the Great (ค.ศ. 2019) เขายังได้แสดงนำในภาพยนตร์สยองขวัญเรื่อง A Quiet Place: Day One และรับบทเป็น เกตา ในภาพยนตร์แอ็คชันย้อนยุคเรื่อง Gladiator II (ทั้งสองเรื่องออกฉายในปี ค.ศ. 2024)
แหล่งข้อมูลอื่น

โจเซฟ ควินน์ ที่อินเทอร์เน็ตมูวีเดตาเบส
ดนตรียุคอิมเพรสชันนิสม์

ยุคอิมเพรสชันนิสม์ (อังกฤษ: Impressionist music) เป็นยุคของดนตรีในช่วงระหว่าง ค.ศ.1890-1910 ซึ่งรวมอยู่ในช่วงเวลาหนึ่งของยุคโรแมนติก ดนตรีของยุคอิมเพรสชั่นนิสม์ได้รับการพัฒนาโดยโคล้ด เดอบุซซี ผู้ประพันธ์เพลงชาวฝรั่งเศส ลักษณะดนตรีของยุคอิมเพรสชั่นนิสม์เต็มไปด้วยจินตนาการ อารมณ์ที่เพ้อฝัน ฝันเฟื่อง อารมณ์ที่ล่องลอยอย่างสงบและนิ่มนวลละมุนละไม ผู้ฟังจะรู้สึกเสมือนว่าได้สัมผัสกับบรรยากาศตอนรุ่งสางในกลุ่มหมอกที่มีแสงแดดอ่อนๆ สลัวๆ ต่างไปจากดนตรีสมัยโรแมนติกที่ก่อให้เกิดความสะเทือนอารมณ์
ลักษณะสำคัญของเพลง

ลักษณะของเพลงในยุคอิมเพรสชั่นนิสม์จะใช้บันไดเสียงแบบเสียงเต็ม (Whole-tone scale) ซึ่งทำให้บทเพลงมีลักษณะลึกลับ คลุมเครือไม่กระจ่างชัด เพราะคอร์ดที่ใช้จะเป็นลักษณะคอร์ดอ๊อกเมนเต็ด (Augmented) มีการใช้คอร์ดคู่ 6 ขนาน การประสานเสียงไม่เป็นไปตามกฎเกณฑ์ รูปแบบของเพลงเป็นแบบง่ายๆ มักเป็นบทเพลงสั้นๆ รวมเป็นชุด
นักดนตรีอิมเพรสชันนิสม์

โคล้ด เดอบุซซี (Claude Debussy, ค.ศ.1862-1918)
มอริส ราเวล (Maurice Ravel, ค.ศ.1875-1937)
เอริก ซาตี (Erik Satie ค.ศ. 1866–1925)
เฟรเดอริก เดอลิอุส (Frederick Delius ค.ศ. 1862-1934)
บทประพันธ์ที่สำคัญในยุค

Clair de Lune (Piano music) - เดอบุซซี
Prelude to the Afternoon of a Faun (Symphonic poem) - เดอบุซซี
Borelo (Ballet music) - ราเวล
Gymnopédie No. 1 - ซาตี
วีรินทร์ทิรา นาทองบ่อจรัส

| วีรินทร์ทิรา นาทองบ่อจรัส ต> ช. |
| --- | --- |


รองโฆษกประจำสำนักนายกรัฐมนตรี
ดำรงตำแหน่ง 21 กุมภาพันธ์ – 2 ธันวาคม พ.ศ. 2551
นายกรัฐมนตรี: สมัคร สุนทรเวช สมชาย วงศ์สวัสดิ์
 
ข้อมูลส่วนบุคคล
เกิด: 19 มกราคม พ.ศ. 2518 (50 ปี)
ศาสนา: พุทธ
พรรคการเมือง: ชาติไทย
คู่สมรส: ธนินวัฒน์ พัฒนวีรคุณ

ดร.วีรินทร์ทิรา  นาทองบ่อจรัส (ชื่อเดิม: อินทิรา นาทองบ่อ) เป็นอดีตผู้ประกาศข่าวในพระราชสำนัก สถานีวิทยุโทรทัศน์ไทยทีวีสีช่อง 3 อดีตรองโฆษกประจำสำนักนายกรัฐมนตรี ในรัฐบาลนายสมัคร สุนทรเวช และรัฐบาลนายสมชาย วงศ์สวัสดิ์ ในสังกัดพรรคชาติไทย ปัจจุบันเป็นสื่อมวลชนอิสระและผู้จัดละครโทรทัศน์
ประวัติ

วีรินทร์ทิรา นาทองบ่อจรัส (ชื่อเดิม อินทิรา นาทองบ่อ) เกิดเมื่อวันที่ 19 มกราคม พ.ศ. 2518 ณ จังหวัดเชียงราย มีน้องสาวชื่อว่า จิรัตน์ทิวา นาทองบ่อจรัส สำเร็จการศึกษาชั้นมัธยมจากโรงเรียนดำรงราษฎร์สงเคราะห์ จังหวัดเชียงราย ระดับปริญญาตรีและปริญญาโท จาก คณะรัฐศาสตร์ มหาวิทยาลัยรามคำแหง และระดับปริญญาเอก จากมหาวิทยาลัยอีสเทิร์นเอเชีย
การทำงาน

| วีรินทร์ทิรา นาทองบ่อจรัส |
| --- | --- |
เกิด: อินทิรา นาทองบ่อ
อาชีพ: ผู้ประกาศข่าว, พิธีกร, นักการเมือง, ยูทูบเบอร์
ปีปฏิบัติงาน: พ.ศ. 2541 - ปัจจุบัน
ตัวแทน: สถานีโทรทัศน์สีกองทัพบกช่อง 7   (2541 - 2550)   สถานีวิทยุโทรทัศน์ไทยทีวีสีช่อง 3   (2551 - 2563)   ททบ.5 เอชดี   (2567 - 2568)
ผลงานเด่น: ข่าวในพระราชสำนัก
วีรินทร์ทิรา เริ่มทำงานเป็นผู้ประกาศข่าวภูมิภาค ประจำศูนย์ข่าวเชียงใหม่ และระยอง ทางสถานีโทรทัศน์สีกองทัพบกช่อง 7 ต่อมาทางสถานีฯ ย้ายให้เข้ามาประกาศข่าวในกรุงเทพมหานคร และเคยเป็นพิธีกรรายการโทรทัศน์ อัศจรรย์สินค้าไทย ทางสถานีวิทยุโทรทัศน์กองทัพบกช่อง 5 จากนั้นจึงลาออกไปร่วมงานการเมืองกับพรรคมหาชน ต่อมาจึงย้ายมาสังกัดพรรคชาติไทย เพื่อลงสมัครรับเลือกตั้งสมาชิกสภาผู้แทนราษฎร จังหวัดเชียงราย ในการเลือกตั้ง ส.ส. ปี พ.ศ. 2550 แต่ไม่ได้รับการเลือกตั้ง จากนั้นในรัฐบาลนายสมัคร สุนทรเวช ได้รับการแต่งตั้งเป็นรองโฆษกประจำสำนักนายกรัฐมนตรี และได้รับแต่งตั้งในหน้าที่เดิม ในรัฐบาลของนายสมชาย วงศ์สวัสดิ์
ภายหลังการยุบพรรคชาติไทย จึงกลับมาทำงานผู้ประกาศข่าวในพระราชสำนัก ทางไทยทีวีสีช่อง 3 (คู่กับ ชาญชัย กายสิทธิ์ ปิยณี เทียมอัมพร หรือ นิธินาฏ ราชนิยม)
ปัจจุบันเป็นพิธีกรรายโทรทัศน์อิสระ โดยควบคู่กับการเป็นผู้ผลิตรายการโทรทัศน์และมีตำแหน่งเป็นกรรมการผู้จัดการ บริษัท 360 องศา เอ็นเตอร์เทนเม้นท์ จำกัด ซึ่งผลิตรายการให้กับช่อง 9 เอ็มคอต เอชดี, ช่อง 3 เอชดี, ช่องททบ.5 เอชดี เป็นต้น นอกจากนั้น ยังเคยเป็นผู้ประกาศข่าวในพระราชสำนัก ทางช่องททบ.5 เอชดี และเป็นอาจารย์ประจำคณะนิเทศศาสตร์ มหาวิทยาลัยหอการค้าไทย อีกด้วย
พิธีกร

รายการโทรทัศน์
อัศจรรย์สินค้าไทย (ช่อง 5)
360 องศา New Show (ช่อง 9)
วาไรตี้สี่ภาค / วิถีสี่ภาค (ช่อง 5)
Veerin Inspries (ช่อง 3)
บ้านอิ่มสุข (ช่องเวิร์คพอยท์)
ออนไลน์ (ช่องยูทูบ: สถานีรักษ์โลก)
อยากเล่าข่าวเช้านี้
ทีวี 360 Shopping
ผู้ประกาศข่าว

ปัจจุบัน
อดีต
ผู้สื่อข่าวภูมิภาค ประจำสถานีโทรทัศน์สีกองทัพบกช่อง 7
ข่าวเด็ด 7 สี สถานีโทรทัศน์สีกองทัพบกช่อง 7
ข่าวในพระราชสำนัก สถานีวิทยุโทรทัศน์ไทยทีวีสีช่อง 3 และ ช่อง 3 เอชดี
ข่าวในพระราชสำนัก และ รายการ แก้เกมเศรษฐกิจ ทางททบ.5 เอชดี
ผลงานอื่น ๆ

ผลงานละครโทรทัศน์ทั้งหมดในฐานะผู้จัดละคร บริษัท 360 องศา เอ็นเตอร์เทนเม้นท์ จำกัด
| 0 | 1 | 2 | 3 |
| --- | --- | --- | --- |
| ปี พ.ศ. ที่ออกอากาศ | ละคร | นักแสดง | กำกับการแสดง |
| 2568 | จอมใจอโยธยา | จิรายุ ตันตระกูล, นริลญา กุลมงคลเพชร, ณัฐวุฒิ สกิดใจ, เฌอปราง อารีย์กุล | นุติ เขมะโยธิน |
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
ดีเอ็นเอ

โครงสร้างเกลียวคู่ดีเอ็นเอ
กรดดีออกซีไรโบนิวคลีอิก (อังกฤษ: deoxyribonucleic acid) หรือย่อเป็น ดีเอ็นเอ เป็นกรดนิวคลีอิกที่มีคำสั่งพันธุกรรมซึ่งถูกใช้ในพัฒนาการและการทำหน้าที่ของสิ่งมีชีวิตทุกชนิดเท่าที่ทราบ (ยกเว้นอาร์เอ็นเอไวรัส) ส่วนของดีเอ็นเอซึ่งบรรจุข้อมูลพันธุกรรมนี้เรียกว่า ยีน ทำนองเดียวกัน ลำดับดีเอ็นเออื่น ๆ มีความมุ่งหมายด้านโครงสร้าง หรือเกี่ยวข้องกับการควบคุมการใช้ข้อมูลพันธุกรรมนี้ ดีเอ็นเอ อาร์เอ็นเอและโปรตีนเป็นหนึ่งในสามมหโมเลกุลหลักที่สำคัญในสิ่งมีชีวิตทุกชนิดที่ทราบ
ดีเอ็นเอประกอบด้วยพอลิเมอร์สองสายยาวประกอบจากหน่วยย่อย เรียกว่า นิวคลีโอไทด์ โดยมีแกนกลางเป็นน้ำตาลและหมู่ฟอสเฟตเชื่อมต่อกันด้วยพันธะเอสเทอร์ ทั้งสองสายนี้จัดเรียงในทิศทางตรงกันข้าม จึงเป็น antiparallel น้ำตาลแต่ละตัวมีโมเลกุลหนึ่งในสี่ชนิดเกาะอยู่ คือ นิวคลีโอเบส หรือเรียกสั้น ๆ ว่า เบส ลำดับของนิวคลีโอเบสทั้งสี่ชนิดนี้ตามแกนกลางที่เข้ารหัสข้อมูลพันธุกรรม ข้อมูลนี้อ่านโดยใช้รหัสพันธุกรรม ซึ่งกำหนดลำดับของกรดอะมิโนในโปรตีน รหัสนี้ถูกอ่านโดยการคัดลอกดีเอ็นเอเป็นกรดนิวคลีอิกอาร์เอ็นเอที่เกี่ยวข้องในขบวนการที่เรียกว่า การถอดรหัส
ดีเอ็นเอภายในเซลล์มีการจัดระเบียบเป็นโครงสร้างยาว เรียกว่า โครโมโซม ระหว่างการแบ่งเซลล์ โครโมโซมเหล่านี้ถูกคัดลอกในขบวนการการถ่ายแบบดีเอ็นเอ ทำให้แต่ละเซลล์มีชุดโครโมโซมที่สมบูรณ์ของตัวเอง สิ่งมีชีวิตยูคาริโอต (สัตว์ พืช ฟังไจและโพรทิสต์) เก็บดีเอ็นเอส่วนมากไว้ในนิวเคลียส และดีเอ็นเอบางส่วนอยู่ในออร์แกเนลล์ เช่น ไมโทคอนเดรียและคลอโรพลาสต์ ในทางตรงข้าม โปรคาริโอต (แบคทีเรียและอาร์เคีย) เก็บดีเอ็นเอไว้เฉพาะในไซโทพลาสซึม ในโครโมโซม โปรตีนโครมาติน เช่น ฮิสโตนบีบอัดและจัดรูปแบบของดีเอ็นเอ โครงสร้างบีบอัดเหล่านี้นำอันตรกิริยาระหว่างดีเอ็นเอกับโปรตีนอื่น ช่วยควบคุมส่วนของดีเอ็นเอที่จะถูกถอดรหัส
โครงสร้าง

ดีเอ็นเอเป็นพอลิเมอร์สายยาวที่ประกอบจากหน่วยย่อยซ้ำ ๆ เรียกว่า นิวคลีโอไทด์ ตามที่ถูกค้นพบครั้งแรกโดย เจมส์ ดี. วัตสันและฟรานซิส คริก โครงสร้างดีเอ็นเอในทุกสปีชีส์ประกอบด้วยสายเกลียวสองสายพันรอบแกนเดียวกัน แต่ละสายมีความยาวเกลียว 34 อังสตรอม (3.4 นาโนเมตร) และรัศมี 10 อังสตรอม (1.0 นาโนเมตร) ในอีกการศึกษาหนึ่ง ซึ่งวัดในสารละลายบางชนิด พบว่า สายดีเอ็นเอวัดความกว้างได้ 22 ถึง 26 อังสตรอม (2.2 ถึง 2.6 นาโนเมตร) และหนึ่งหน่วยนิวคลีโอไทด์วัดความยาวได้ 3.3 อังสตรอม (0.33 นาโนเมตร) แม้ว่าแต่ละหน่วยที่ซ้ำ ๆ กันนี้จะมีขนาดเล็กมาก แต่พอลิเมอร์ดีเอ็นเอกลับมีขนาดใหญ่มาก โดยประกอบด้วยนิวคลีโอไทด์หลายล้านหน่วย ตัวอย่างเช่น โครโมโซมหมายเลข 1 ซึ่งเป็นโครโมโซมมนุษย์ที่มีขนาดใหญ่ที่สุด มีความยาว 220 ล้านคู่เบส
ในสิ่งมีชีวิต ดีเอ็นเอมักไม่ปรากฏเป็นโมเลกุลเดี่ยว แต่พบเป็นโมเลกุลคู่ที่ยึดกันอย่างแน่นหนา ทั้งสองสายนี้พันกันเหมือนกับไม้เลื้อยในรูปเกลียวคู่ หน่วยซ้ำนิวคลีโอไทด์มีทั้งส่วนแกนกลางของโมเลกุล ซึ่งยึดสายเข้าด้วยกัน กับนิวคลีโอเบส ซึ่งมีปฏิกิริยากับดีเอ็นเออีกเกลียวหนึ่ง น้ำตาลที่เชื่อมกับนิวคลีโอเบส เรียกว่า นิวคลีโอไซด์ ส่วนนิวคลีโอไซด์ที่เชื่อมกับหมู่ฟอสเฟตหนึ่งหมู่หรือมากกว่า เรียกว่า นิวคลีโอไทด์ พอลิเมอร์ที่ประกอบด้วยนิวคลีโอไทด์เชื่อมกันหลาย ๆ ตัว เรียกว่า พอลินิวคลีโอไทด์
แกนกลางของสายดีเอ็นเอเป็นหน่วยย่อยน้ำตาลกับฟอสเฟต น้ำตาลในดีเอ็นเอ คือ 2-ดีออกซีไรโบส ซึ่งเป็นน้ำตาลเพนโทส (5 คาร์บอน) น้ำตาลถูกเชื่อมเข้าด้วยกันโดยหมู่ฟอสเฟต ซึ่งสร้างพันธะฟอสโฟไดเอสเทอร์ระหว่างคาร์บอนอะตอมที่สามและที่ห้าของวงแหวนน้ำตาลที่อยู่ติดกัน พันธะที่อสมมาตรนี้ หมายความว่า สายดีเอ็นเอมีทิศทาง ในเกลียวคู่ ทิศทางของนิวคลีโอไทด์สายหนึ่งจะตรงกันข้ามกับทิศทางในอีกสายหนึ่ง หรืออาจกล่าวได้ว่า ทั้งสองสายขนานกันในทิศตรงข้าม (antiparallel) ปลายอสมมาตรของสายดีเอ็นเอ เรียกว่า 5′ (ไพรม์) และ 3′ โดยที่ 5′ มีหมู่ฟอสเฟต และที่ปลาย 3′ มีหมู่ไฮดรอกซิล ข้อแตกต่างที่สำคัญประการหนึ่งระหว่างดีเอ็นเอกับอาร์เอ็นเอ คือ น้ำตาล โดยที่ 2-ดีออกซีไรโบสในดีเอ็นเอจะถูกแทนที่ด้วยไรโบสซึ่งเป็นน้ำตาลเพนโทสอีกชนิดหนึ่ง ในอาร์เอ็นเอ
เกลียวคู่ดีเอ็นเอเกิดเสถียรภาพได้ด้วยแรงสองแรง คือ พันธะไฮโดรเจนระหว่างนิวคลีโอไทด์และอันตรกิริยาระหว่างเบสที่ซ้อนกัน (base-stacking interaction) ในนิวคลีโอเบสอะโรมาติก ในสิ่งแวดล้อมที่ประกอบด้วยน้ำของเซลล์ พันธะพายควบคู่ของเบสนิวคลีโอไทด์อยู่ในแนวตั้งฉากกับแกนของโมเลกุลดีเอ็นเอ ซึ่งลดอันตรกิริยากับเปลือกน้ำ และพลังงานอิสระกิบส์ตามลำดับ เบสทั้งสี่ที่พบในดีเอ็นเอ ได้แก่ อะดีนีน (ตัวย่อ A) ไซโทซีน (C) กวานีน (G) และไทมีน (T) เบสทั้งสี่นี้ติดกับน้ำตาล/ฟอสเฟตเพื่อเกิดเป็นนิวคลีโอไทด์ที่สมบูรณ์
นิวคลีโอเบสจำแนกได้เป็นสองประเภท เพียวรีน A และ G เป็นสารประกอบเฮเทอโรไซคลิกที่มีวงแหวนห้าเหลี่ยมและหกเหลี่ยมอย่างละวง กับไพริมิดีน C และ T ที่เป็นวงแหวนห้าเหลี่ยม ส่วนนิวคลีโอเบสไพริมิดีนอีกตัวหนึ่ง ยูราซิล (U) มักแทนที่ไทมีนในอาร์เอ็นเอ และต่างจากไทมีนตรงที่ขาดหมู่เมทิลไปหนึ่งหมู่ในวงแหวน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ DNA
DNA ที่เว็บไซต์ Curlie
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  สารานุกรมของยูเครนสมัยใหม่ 
Wikiquote
วิกิพจนานุกรม
คณะวิศวกรรมศาสตร์ มหาวิทยาลัยเทคโนโลยีราชมงคลรัตนโกสินทร์

| --- | --- |
Faculty of Engineering - Rajamangala University of Technology Rattanakosin
สถาปนา: พ.ศ. 2548
คณบดี: ผู้ช่วยศาสตราจารย์ ดร.เจษฎาพร  สถานทรัพย์
ที่อยู่: คณะวิศวกรรมศาสตร์ มหาวิทยาลัยเทคโนโลยีราชมงคลรัตนโกสินทร์ 96 หมู่ 3 ถนนพุทธมณฑล สาย 5 ตำบลศาลายา อำเภอพุทธมณฑล จังหวัดนครปฐม 73170
วารสาร: วารสารราชมงคลรัตนโกสินทร์
สี: สีเลือดหมู
มาสคอต: พระวิษณุกรรม เฟือง
เว็บไซต์:  
คณะวิศวกรรมศาสตร์  มหาวิทยาลัยเทคโนโลยีราชมงคลรัตนโกสินทร์
ประวัติ

คณะวิศวกรรมศาสตร์และสถาปัตยกรรมศาสตร์ ซึ่งเป็นหน่วยงานหนึ่งของมหาวิทยาลัย ที่มีหน้าที่ในการผลักดันการผลิตบัณฑิตนักปฏิบัติการทางด้านวิศวกรรม โดยได้จัดตั้งขึ้น ณ วิทยาเขตศาลายา และวิทยาเขตวังไกลกังวล ตามกฎกระทรวงว่าด้วย “จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์” เมื่อวันที่ ๒๘ พฤศจิกายน พ.ศ. ๒๕๔๙ และมีหน่วยงานภายในของคณะ ประกอบด้วย สำนักงานคณบดี ฝ่ายบริหารและแผน ฝ่ายวิชาการและกิจการนักศึกษา ฝ่ายวิจัยและบริการวิชาการ ประจำที่วิทยาเขตศาลายา และสำนักงานคณะประจำวิทยาเขตวังไกลกังวล และได้เปลี่ยนชื่อจาก คณะวิศวกรรมศาสตร์และสถาปัตยกรรมศาสตร์ เป็น คณะวิศวกรรมศาสตร์ ตามกฎกระทรวงว่าด้วย “จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์” เมื่อวันที่ ๒๖ เมษายน พ.ศ. ๒๕๕๖
ปัจจุบัน คณะวิศวกรรมศาสตร์ บริหารงานโดย คณบดี ผู้ช่วยศาสตราจารย์ ดร.เจษฎาพร  สถานทรัพย์ มีการบริหารงาน 2 พื้นที่ ประกอบด้วย
1. ศาลายา
2. วิทยาเขตวังไกลกังวล
| หลักสูตรวิศวกรรมศาสตร์บัณฑิต |  |  |
| --- | --- | --- |
|  ปริญญาวิศวกรรมศาสตร์บัณฑิต  สาขาวิชาวิศวกรรมโยธา  สาขาวิชาวิศวกรรมโยธา (หลักสูตรเทียบโอนรายวิชา)  สาขาวิชาวิศวกรรมโยธา (หลักสูตรเทียบโอนรายวิชา ภาคสมทบ)  สาขาวิชาวิศวกรรมโทรคมนาคม หลักสูตรไฟฟ้าสื่อสารและอิเล็กทรอนิกส์อัจฉริยะ  สาขาวิชาวิศวกรรมโทรคมนาคม หลักสูตรวิศวกรรมไฟฟ้าสื่อสารและอิเล็กทรอนิกส์อัจฉริยะ (หลักสูตรเทียบโอนรายวิชา)  สาขาวิชาวิศวกรรมแมคคาทรอนิกส์  สาขาวิชาวิศวกรรมวัดคุม  สาขาวิชาวิศวกรรมคอมพิวเตอร์  สาขาวิชาวิศวกรรมไฟฟ้า  สาขาวิชาวิศวกรรมไฟฟ้า (หลักสูตรเทียบโอนรายวิชา)  สาขาวิชาวิศวกรรมไฟฟ้า (หลักสูตรเทียบโอนรายวิชา ภาคสมทบ)  สาขาวิชาวิศวกรรมเครื่องกล  สาขาวิชาวิศวกรรมวัสดุ (ปิโตรเคมีภัณฑ์และพอลิเมอร์)  สาขาวิชาวิศวกรรมอุตสาหการ  สาขาวิชาวิศวกรรมโลจิสติกส์  สาขาวิชาวิศวกรรมอุตสาหการและการผลิต |  ปริญญาวิศวกรรมศาสตร์มหาบัณฑิต สาขาวิชาวิศวกรรมโยธา    |  ปริญญาวิศวกรรมศาสตร์ดุษฎีบัณฑิต    |
หลักสูตร > หลักสูตรที่เปิดรับนักศึกษาของ คณะวิศวกรรมศาสตร์ มหาวิทยาลัยเทคโนโลยีราชมงคลรัตนโกสินทร์ > คุณสมบัติของผู้มีสิทธิ์สมัครเข้าศึกษา

หลักสูตรระยะเวลาศึกษา 4 ปี ภาคปกติ
สำเร็จการศึกษาระดับมัธยมศึกษาตอนปลาย (ม.6) หรือเทียบเท่า (สายวิทย์-คณิต)หรือหลักสูตรระดับประกาศนียบัตรวิชาชีพ (ปวช.)สาขาวิชาช่างอุตสาหกรรมทุกสาขา หรือสาขาวิชาอื่นที่ได้รับความเห็นชอบ และ/หรือ อนุญาตจากหัวหน้าสาขา
เป็นผู้ได้ทำการสอบผ่านการคัดเลือกตามระเบียบของมหาวิทยาลัยเทคโนโลยีราชมงคลรัตนโกสินทร์
หลักสูตรระยะเวลาศึกษา 4 ปี เทียบโอนรายวิชา
สำเร็จการศึกษาระดับประกาศนียบัตรวิชาชีพชั้นสูง (ปวส.)
หลักสูตรเทียบโอนรายวิชา ภาคสมทบ
สำเร็จการศึกษาระดับประกาศนียบัตรวิชาชีพชั้นสูง (ปวส.)
แหล่งข้อมูลอื่น

วิทยาเขตศาลายา
| ด ค กมหาวิทยาลัยเทคโนโลยีราชมงคลรัตนโกสินทร์ |
| --- | --- | --- |
| วิทยาเขต |  สำนักงานอธิการบดี  สำนักงานวิทยาเขตวังไกลกังวล  |  |
| คณะ |  บริหารธุรกิจ  วิศวกรรมศาสตร์  ศิลปศาสตร์  อุตสาหกรรมการโรงแรมและการท่องเที่ยว  อุตสาหกรรมและเทคโนโลยี  สถาปัตยกรรมศาสตร์และการออกแบบ  วิทยาศาสตร์และเทคโนโลยี  |  |
| วิทยาลัย |  เพาะช่าง  พลังงานและสิ่งแวดล้อมอย่างยั่งยืนรัตนโกสินทร์  นวัตกรรมการจัดการ  ผู้ประกอบการสร้างสรรค์นานาชาติรัตนโกสินทร์  |  |
| อื่น ๆ |  บพิตรพิมุข จักรวรรดิ  |  |
 หมวดหมู่  ตัวเอียง หมายถึง หน่วยงานที่จัดตั้งภายใน 
| ด ค กรายชื่อโรงเรียนสถาปัตยกรรมในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ • ขอนแก่น • จุฬาลงกรณ์ • เชียงใหม่ • เทคโนโลยีพระจอมเกล้าเจ้าคุณทหารลาดกระบัง (ครุศาสตร์อุตสาหกรรม) • เทคโนโลยีพระจอมเกล้าเจ้าคุณทหารลาดกระบัง (สถาปัตยกรรมศาสตร์) • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ • ธรรมศาสตร์ • พะเยา • แม่โจ้ • วลัยลักษณ์ • ศิลปากร • สงขลานครินทร์ |  |
| มหาวิทยาลัยราชภัฏ | เชียงราย • ภูเก็ต • พระนคร • สวนสุนันทา |  |
| มหาวิทยาลัย  เทคโนโลยีราชมงคล | ตะวันออก • ธัญบุรี • พระนคร • รัตนโกสินทร์ • ล้านนา • ศรีวิชัย • สุวรรณภูมิ • อีสาน |  |
| สถาบันอุดมศึกษาเอกชน | กรุงเทพ • เกษมบัณฑิต • รังสิต • วงษ์ชวลิตกุล • ศรีปทุม • อัสสัมชัญ |  |
รายชื่อ • หมวดหมู่ • โครงการ • สถานีย่อย